ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าปาล์มน้ำมันจากมาเลเซียพ.ศ. ๒๕๕๘ กรมวิชาการเกษตรได้วิเคราะห์ความเสี่ยงศัตรูพืชของปาล์มน้ำมันนำเข้าเพื่อการค้าจากมาเลเซียเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าปาล์มน้ำมันจากมาเลเซียดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่อง เงื่อนไขการนำเข้าปาล์มน้ำมันจากมาเลเซียพ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชปาล์มน้ำมัน (oil palm, Elaeis guineensis) ตามประกาศนี้ ได้แก่๓.๑ เมล็ดพันธุ์ปาล์มน้ำมัน (oil palm seeds)๓.๒ เมล็ดพันธุ์ปาล์มน้ำมันที่งอก (germinated oil palm seeds)๓.๓ ปาล์มน้ำมันเพาะเลี้ยงเนื้อเยื่อ (oil palm tissue culture)ข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับปาล์มน้ำมันปรากฏตามเอกสารแนบท้ายประกาศนี้ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ มาเลเซีย คือ Department of Agriculture, Plant Biosecurity Division ได้รับมอบหมายให้เป็นองค์กรอารักขาพืชแห่งชาติ (National Plant Protection Organization) อย่างเป็นทางการของมาเลเซีย ซึ่งต่อไปในประกาศนี้จะเรียกว่า NPPOข้อ ๖ การอนุญาตนำเข้า๖.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๖.๒ ผู้มีสิทธิขอใบอนุญาตนำเข้าต้องปฏิบัติตามหลักเกณฑ์ วิธีการและเงื่อนไขตามกฎหมายว่าด้วยพันธุ์พืชข้อ ๗ วิธีการขนส่งต้องขนส่งปาล์มน้ำมันมาจากเมืองท่าแห่งหนึ่งในมาเลเซียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางอากาศหรือทางบกข้อ ๘ แหล่งปลูกปาล์มน้ำมันต้องผลิตและได้มาจากแหล่งปลูกในมาเลเซียซึ่ง NPPO กำหนดให้เป็นแหล่งปลูกปาล์มน้ำมันเพื่อผลิตเมล็ดพันธุ์สำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๙ ข้อกำหนดสำหรับสวน๙.๑สวนปาล์มน้ำมันทุกสวนในแหล่งปลูกปาล์มน้ำมันเพื่อผลิตเมล็ดพันธุ์สำหรับส่งออกไปยังราชอาณาจักรไทยต้องจดทะเบียนไว้กับNPPO หรือภายใต้ระบบที่ NPPO ให้การรับรอง NPPO ต้องดำเนินการสำรวจแบบติดตามศัตรูพืชเพื่อให้แน่ใจว่าปาล์มน้ำมันที่ได้เป็นไปตามข้อกำหนดนำเข้าด้านสุขอนามัยพืชของราชอาณาจักรไทยNPPO ต้องมอบบันทึกรายละเอียดการจดทะเบียนสวนปาล์มน้ำมันเพื่อผลิตเมล็ดพันธุ์สำหรับส่งออกแก่กรมวิชาการเกษตรเมื่อได้รับการร้องขอNPPO ต้องดำเนินการจดทะเบียนสวนปาล์มน้ำมันเพื่อผลิตเมล็ดพันธุ์สำหรับส่งออกมายังราชอาณาจักรไทยให้เสร็จสิ้นก่อนเริ่มการส่งออก๙.๒ผู้ผลิตปาล์มน้ำมันที่จดทะเบียนต้องมีการปฏิบัติทางการเกษตรที่ดีในสวนปาล์มน้ำมันเพื่อผลิตเมล็ดพันธุ์สำหรับส่งออกโดยต้องรักษาความสะอาดของสวน และต้องมีการบริหารจัดการศัตรูพืชแบบผสมผสานหรือมีมาตรการอื่น ๆ ในการควบคุมศัตรูพืช ทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๙.๓ NPPO ต้องมอบข้อมูลแผนการบริหารจัดการศัตรูพืชในสวนปาล์มน้ำมันตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๐ การผลิตและการรับรองปาล์มน้ำมันที่ส่งออกไปยังราชอาณาจักรไทยต้องผ่านการตรวจสอบและรับรองว่าเป็นไปตามมาตรฐานStandards and Industrial Research Institute of Malaysia 157 (SIRIM 157)ข้อ ๑๑ ข้อกำหนดสำหรับการนำเข้า๑๑.๑ ต้องไม่มีการปะปนของดิน ทราย แมลงที่มีชีวิต ชิ้นส่วนของพืชเมล็ดพืชอื่นหรือสิ่งอื่นใดที่มีศักยภาพนำพาศัตรูพืชกักกันได้๑๑.๒ปาล์มน้ำมันเพาะเลี้ยงเนื้อเยื่อต้องมาจากต้นแม่ที่ปราศจากจากเชื้อโรคพืชและต้องอยู่ในภาชนะที่แข็งแรงปลอดเชื้อและโปร่งใส๑๑.๓ ต้องมีหนังสือรับรองจากหน่วยงานราชการหรือเอกชนของประเทศต้นทางว่าปาล์มน้ำมันที่อนุญาตนำเข้ามิใช่พืชที่ได้รับการตัดต่อสารพันธุกรรมข้อ ๑๒ การกำจัดศัตรูพืชต้องกำจัดเชื้อโรคพืชที่อาจติดมากับปาล์มน้ำมันที่ส่งออกด้วยสารป้องกันกำจัดโรคพืชอย่างใดอย่างหนึ่งได้แก่ เบโนมิล ๐.๒ เปอร์เซ็นต์ (สารออกฤทธิ์) ไทแรม ๐.๒ เปอร์เซ็นต์ (สารออกฤทธิ์)หรือคาร์เบนดาซิม ๐.๒ เปอร์เซ็นต์ (สารออกฤทธิ์)ข้อ ๑๓ ข้อกำหนดสำหรับบรรจุภัณฑ์และฉลาก๑๓.๑ ต้องบรรจุปาล์มน้ำมันในบรรจุภัณฑ์ที่ใหม่ สะอาดแข็งแรงและปิดมิดชิดและแสดงข้อมูลพันธุ์ของเมล็ดพันธุ์ปาล์มน้ำมันบนบรรจุภัณฑ์๑๓.๒ ต้องบรรจุปาล์มน้ำมันในบรรจุภัณฑ์ซึ่งต้องไม่มีการปะปนของดินทรายและชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๓.๓กรณีขนส่งปาล์มน้ำมันมายังราชอาณาจักรไทยโดยบรรจุในบรรจุภัณฑ์แยกเป็นกล่องโดยไม่ได้มัดรวมกันต้องมีข้อความต่อไปนี้ EXPORT TO THAILAND ปรากฏชัดเจนบนบรรจุภัณฑ์แต่ละกล่องแต่อย่างไรก็ดีกรณีขนส่งปาล์มน้ำมันมายังราชอาณาจักรไทยโดยบรรจุปาล์มน้ำมันในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TOTHAILAND ปรากฏอย่างชัดเจนบนแต่ละด้านได้๑๓.๔ ปาล์มน้ำมันที่ส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๔ การตรวจส่งออก๑๔.๑ต้องสุ่มตรวจปาล์มน้ำมันก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๑๔.๒ในกรณีตรวจพบศัตรูพืชกักกันที่มีชีวิตบนปาล์มน้ำมันตามที่ระบุไว้ในเอกสารแนบท้ายประกาศนี้ต้องปฏิเสธการส่งออกปาล์มน้ำมันทั้งหมดไปยังราชอาณาจักรไทยข้อ ๑๕ การรับรองสุขอนามัยพืช๑๕.๑การส่งออกปาล์มน้ำมันไปยังราชอาณาจักรไทยต้องมีใบรับรองสุขอนามัยพืช ซึ่งออกให้โดยNPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติม ดังต่อไปนี้The (oil palm seeds/germinated oil palm seeds/oil palm tissue culture this consignment were produced Malaysia accordance with the conditions governing entry of oil palm seeds to Thailand and inspected and found to be free of ( รายชื่อศัตรูพืชกักกันตามเอกสารแนบท้าย) และ/หรือ ( รายชื่อศัตรูพืชกักกันตามเอกสารแนบท้าย) are absentfrom Malaysia๑๕.๒ต้องระบุรายละเอียดการกำจัดศัตรูพืชลงบนใบรับรองสุขอนามัยพืชในส่วนที่เหมาะสม๑๕.๓ต้องระบุชื่อวิทยาศาสตร์และชื่อพันธุ์ของปาล์มน้ำมันในใบรับรองสุขอนามัยพืชข้อ ๑๖ การตรวจนำเข้า๑๖.๑ เมื่อปาล์มน้ำมันถูกขนส่งมาถึงด่านนำเข้าในราชอาณาจักรไทยการตรวจนำเข้าปาล์มน้ำมันจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๖.๒ พนักงานเจ้าหน้าที่จะสุ่มตัวอย่างปาล์มน้ำมันและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักปาล์มน้ำมันไว้จนกว่าจะทราบผลจากห้องปฏิบัติการ๑๖.๓ในกรณีตรวจพบศัตรูพืชกักกันตามที่ระบุไว้ในเอกสารแนบท้ายประกาศนี้ระหว่างการสุ่มตรวจปาล์มน้ำมันทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะระงับการนำเข้าปาล์มน้ำมันไปจนกว่าNPPO จะมีคำอธิบายที่ชัดเจนถึงสาเหตุของการไม่ปฏิบัติตามข้อกำหนดและได้มีการดำเนินการแก้ไขแล้วจนเป็นที่ยอมรับของกรมวิชาการเกษตร๑๖.๔ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องส่งกลับ ทำลาย หรือกำจัดศัตรูพืชบนปาล์มน้ำมันด้วยวิธีการที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าปาล์มน้ำมันจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จข้อ ๑๗ การประเมินกระบวนการส่งออก๑๗.๑ การส่งออกปาล์มน้ำ มันจากมาเลเซียไปยังราชอาณาจักรไทย จะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยมาเลเซียต้องเป็นผู้รับผิดชอบค่าใช้จ่ายทั้งหมด๑๗.๒ ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นกรมวิชาการเกษตรอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในมาเลเซียก่อนอนุญาตให้นำเข้าปาล์มน้ำมันได้อีกต่อไปโดยมาเลเซียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๒๓ กุมภาพันธ์ พ.ศ. ๒๕๕๘อนันต์สุวรรณรัตน์อธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของราชอาณาจักรไทยสำหรับปาล์มน้ำมัน แนบท้ายประกาศกรมวิชาการเกษตรเรื่อง เงื่อนไขการนำเข้าปาล์มน้ำมันจากมาเลเซีย พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๙ มีนาคม ๒๕๕๘วันทิตา/ผู้ตรวจ๒๙ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๕๘ ง/หน้า ๑๕/๑๖ มีนาคม ๒๕๕๘